
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οργανικές θέσεις Αξιωματικών. 1 

Διορισμός μελών Διοικητικού Συμβουλίου της Ελληνικής Βιομηχα¬ 
νίας Όπλων (ΕΒΟ) Α.Ε.. . 2 

Στολές Αξιωματικών Πολεμικού Ναυτικού. 3 

Τροποποίηση διατάξεων του Οργανισμού της ΑΤΕ. 4 

Πρόσληψη, από τον ΟΕΚ, προσωπικού με σχέση εργασίας ιδιωτικού 
δικαίου ορισμένου χρόνου για κάλυψη απρόβλεπτων και επειγου- 
σών αναγκών. 5 


Κήρυξη υποχρεωτικής της 29/87 απόφασης του Π.Δ.Δ.Δ. Αθηνών 
για τους όρους αμοιβής και εργασίας των Εργατ/τών οικοδό¬ 
μων και των δύο φύλων, που απασχολούνται με σχέση εργασίας 
ιδ. δικαίου στο Δημόσιο, Ν.Π.Δ.Δ. κοΛ ΟΤΑ όλης της Χώρας 6 
Κήρυξη υποχρεωτικής της 30/87 απόφασης του ΠΔΔΔ Αθηνών 
για τους όρους αμοιβής και εργασίας των απασχολουμένων με 
σχέση εργασίας ιδ. δικαίου στο Δημόσιο, ΝΠΔΔ και ΟΤΑ όλης 
της Χώρας, οικοδόμων και των δύο φύλων μόνιμων συνεργείων 


συντήρησης. 7 

Κήρυξη υποχρεωτικής της 26/87 απόφασης του ΠΔΔΔ Αθηνών 
για τους όρους αμοιβής και εργασίας των Οδοντοτεχνιτών Αθή¬ 
νας - Πειραιά - Περιχώρων. .....' . 8 

Εσωτερικός Κανονισμός Επιτροπής Ναρκωτικών. 9 

Ορισμός Γενικών Επιθεωρητών κτλ. των Τακτικών Διοικητικών Δι¬ 
καστηρίων. 10 

Παράταση εργασιών επιτροπής ισοτιμιών άρθρου 58 παρ. 2 του Ν. 

1566/85. 11 

Κήρυξη νήσου «Δίας» Ν. Ηρακλείου και θαλάσσιας ζώνης μέσου 
πλάτους 500 μ. περιμετρικά των ακτών της ως Αρχ/κού Χώ¬ 
ρου.,.12 

Πλαίσιο τιμολογίων για την αγορά από τη ΔΕΗ ηλεκτρικής ενέρ¬ 
γειας από τους αυτοπαραγωγούς.13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 002.1/ΑΑ. 257619 (1) 

Οργανικές θέσεις Αξιωματικών. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

α. Τη διάταξη της παρ. 2γ του. άρθρου 5, του Ν. 660/77 «περί 
Υπουργείου Εθνικής Άμυνας, κ.λπ.». 

β. Τις διατάξεις των παρ. 1 και 5 του άρθρου 1 του Ν.Δ. 412/74 
«περί των Οργανικών θέσεων των Μονίμων Αξιωματικών των Ενό¬ 
πλων Δυνάμεων». 

γ. Την 4/7.1.1988 Απόφαση της Ολομέλειας του Ανώτατου Αερο¬ 


πορικού Συμβουλίου. 

δ. Τη 19 Γνωμάτευση της 4ης/1988 Συνεδρίασης του ΣΑΓΕ. 

ε. Τη 2389/13.2.1987 απόφαση των Πρωθυπουργού και Υπουρ¬ 
γού Οικονομικών «Ανάθεση Αρμοδιοτήτων στον Υφυπουργό Οικονομι¬ 
κών, αποφασίζουμε: 

Άρθρο 1. 

Τη σύσταση μιας (1) Κοινής Οργανικής Θέσης βαθμού Ταξιάρχου, 
προς αντιμετώπιση εξελικτικού προβλήματος Αξιωματικών της Πολε¬ 
μικής Αεροπορίας και παράλληλα την κατάργηση μιας (1) Οργανικής 
θέσης βαθμού Ταξιάρχου Ιπταμένου. 

Άρθρο 2. 

Η κατανομή (διάθεση) της δια της παρούσας δημιουργούμενης κοι¬ 
νής Οργανικής θέσης Ταξιάρχου μεταξύ Όπλου, Σώματος ή Γενικής 
Ειδικότητας, θα γίνεται από το ΑΑΣ, σύμφωνα με την παράγραφο 2 του 
άρθρου 1 του Ν.Δ. 412/74 «περί των Οργανικών θέσεων των Μονίμων 
Αξιωματικών των Ενόπλων Δυνάμεων». 

Άρθρο 3. 

Η ισχύς της παρούσας αρχίζει απο τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Φεβρουάριου 1988 

ΟΙ ΥΠΟΥΡΓΟΙ 

ΑΝΤ/ΔΡΟΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ 

ΚΑΙ ΥΠΟΥΡΓ. ΕΘΝ. ΑΜΥΝΑΣ ΟΙΚΟΝΟΜΙΚΟΝ 

ΓΙΑΝ. ΧΑΡΑΛΑΜΠΟΠΟΥΛΟΣ ΣΡΥΡΟΣ ΚΑΛΟΥΔΗΣ 
-♦- 

Αριθ. Φ. 000/451162 (2) 

Διορισμός μελών Διοικητικού Συμβουλίου της Ελληνικής Βιομηχανίας 
Όπλων (ΕΒΟ) Α.Ε. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 1 παρ. 8 του Ν. 43/75 «περί Ιδρύσεως 
Εθνικής Βιομηχανίας Αεροπορικού Υλικού», όπως τροποποιήθηκε και 
συμπληρώθηκε με το Ν. 96/77 «περί τροποποιήσεως και συμπληρώ- 
σεως του Ν.Δ. 43/75». 

β. Τις διατάξεις του Π.Δ. 514/77 «περί επεκτάσεως του Ν. 43/75 
και επί της ιδρυθησομένης Ελληνικής Βιομηχανίας Όπλων (ΕΒΟ) 
Α.Ε.». 

γ. Τις διατάξεις του Ν. 531/77 «περί τροποποιήσεως και συμπλη- 
ρώσεως του Ν.Δ. 58/68 «περί ΥΕΘΑ κ.λπ.». 

δ. Τα άρθρα 9 και 10 και 11 του Καταστατικού της Ελληνικής Βιο- 
μηχανίας Όπλων (ΕΒΟ) ΑΕ (ΦΕΚ 2599/77 Τεύχος ΑΕ και ΕΠΕ). 

ε. Τη με αριθμό Π.Υ. 1338α από 30.9.1987 Απόφαση του Πρωθυ- 

πουργού «Για ανάθεση Αρμοδιοτήτων ΤΕΘΑ στον Αναπληρωτή 
Υπουργό Εθνικής Άμυνας Στάθη Γιώτα». αποφασίζουμε: 

Το διορισμό με τριετή θητεία ως μελών του Διοικητικού Συμβουλίου 
της Ελληνικής Βιομηχανίας Όπλων (ΕΒΟ) Α.Ε. των: 

α. Σαμπάνη Κυριάκου Β. Δικαστικού Συμβούλου Α' Τάξεως (Λοχα¬ 
γού Δικαστικού). 

β. Γεωργίου Αντωνίου Αντισμήναρχου (ΤΑ), 
γ. Τάγαρη Δημητρίου Συνταγματάρχη (ΤΧ) και 
δ. Κουτσομητόπουλου Παναγιώτη Πλοιάρχου Π.Ν. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Φεβρουάριου 1988 

Ο ΑΝΑΠΛ. ΥΠΟΥΡΓΟΙ 

ΣΤΑΘΗΣ ΓΙΩΤΑΣ 
-♦- 

Αριθ. Φ. 456/1/1988 (3) 

Στολές Αξιωματικών Πολεμικού Ναυτικού. 

ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τη διάταξη της υποπαραγράφου 2γ του άρθρου 5 του Ν. 660/ 
1977 «περί Υπουργείου Εθνικής Άμυνας» (ΦΕΚ 218/Α’/ 
10.8.1977). 

β. Τη Φ. 072.2/7/Γ. 1564 από 16.11.1986 κοινή απόφαση του 
Πρωθυπουργού και του Αντιπροέδρου της Κυβέρνησης και Υπουργού 
Εθνικής Άμυνας «για την ανάθεση αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας». 

γ. Τη διάταξη του άρθρου 2 του ΠΔ 129/1985 «Κύρωση του Κανο¬ 
νισμού Στολών Π. Ναυτικού» (ΦΕΚ 51/Α'/21.3.1985). 

δ. Τη γνώμη της Ολομέλειας ,του Ανώτατου Ναυτικού Συμβουλίου 
(Πρακτικό με αριθ. 47 από 24.11.987). 

ε. Την από 15.1.1988 εισήγηση του Αρχηγού του Γενικού Επιτε¬ 
λείου Ναυτικού, αποφασίζουμε: 

Καθορίζουμε ότι τα διακριτικά βαθμού των Ανωτάτων Αξιωματικών 
Κλάδου Μηχανικών και Σωμάτων τόσο στα μανίκια, όσο και στις επω- 
μίδες, δεν θα έχουν κανένα διακριτικό χρώμα, του Κανονισμού Στολών 
Π. Ναυτικού τροποποιούμενου ανάλογα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Ιανουάριου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. 546 (4) 

Τροποποίηση διατάξεων του Οργανισμού της ΑΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 1 του Ν.Δ. 170/74 «περί τροποποιή- 
σεως, συμπληρώσεως, καταργήσεως κ.λπ. διατάξεων του Οργανισμού 
της Αγροτικής Τράπεζας της Ελλάδας και εφαρμογή της υπ’ αριθ. 36/ 
1971 αποφάσεως του Δ.Δ.Δ.Δ. Αθηνών και επί του προσωπικού αυ¬ 
τής». 

2. Την 7/2.12.87 απόφαση του Διοικητικού Συμβουλίου της ΑΤΕ 
για την τροποποίηση διατάξεων του Οργανισμού της, αποφασί¬ 
ζουμε: 

Εγκρίνουμε την 7/2.12.87 απόφαση του Διοικητικού Συμβουλίου 
της Αγροτικής Τράπεζας με την οποία επέρχονται οι κατωτέρω τροπο¬ 
ποιήσεις διατάξεων στον ισχύοντα Οργανισμό της Αγροτικής Τράπεζας. 

Άρθρο Ιο 

Το εδάφιο γ' της παραγράφου 2 του άρθρου 26 του Οργανισμού κα- 
ταργείται και αντικαθίσταται ως εξής: 

«γ. Ως Διευθυντές παρά τη Διοικήσει και για τις Εταιρείες μετοχικού 
ενδιαφέροντος ΑΤΕ, τοποθετούνται υπάλληλοι με βαθμό Διευθυντή 
όλων των κλάδων και ειδικοτήτων, εκτός του Κλάδου Νομικών». 

Άρθρο 2ο 

Η παράγραφος 1 του άρθρου 37 του Οργανισμού καταργείται και 
αντικαθίσταται ως εξής: 

«Διευθυντές: Είκοσι εννέα (29) ως εξής: 


α) Ένας (1) του κλάδου Νομικών, για τη διεύθυνση Νομικών Υπηρε¬ 
σιών. 

β) Ένας (1) του κλάδου Μηχανικών Ανωτάτων Σχολών, για τη 
Διεύθυνση Τεχνικών Έργων. 

γ) Είκοσι δύο (22) όλων των άλλων κλάδων και ειδικοτήτων για τις 
υπόλοιπες δεκατέσσερις (14) Διευθύνσεις προβλέπει το άρθρο 2 του πα¬ 
ρόντος Οργανισμού και τις οκτώ (8) θέσεις των Καταστημάτων που 
προβλέπει το άρθρο 27. . 

δ) Πέντε (5) παρά τη Διοικήσει και για τις Εταιρείες μετοχικού ενδια¬ 
φέροντος ΑΤΕ, όλων των κλάδων και ειδικοτήτων, εκτός του κλάδου 
Νομικών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Φεβρουάριου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΠΑΝ. ΡΟΥΜΕΛΙΩΤΗΣ ΓΙΑΝΝΗΣ ΠΟΤΤΑΚΗΣ 

-♦- 

Αριθ. 100215 (5) 

Πρόσληψη, από τον ΟΕΚ, προσωπικού με σχέση εργασίας ιδιωτικού δι¬ 
καίου ορισμένου χρόνου για κάλυψη απρόβλεπτων και επειγουσών 

αναγκών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις: α) Του Π.Δ. 141/81 «περί οργανώσεως και λει¬ 
τουργίας του Αυτόνομου Οργανισμού Εργατικής Κατοικίας (ΟΕΚ)». 

β) Των άρθρων 3-8 (Κεφ. Β) του Ν. 993/79, όπως τροποποιήθηκε 
με το άρθρο 9 του Ν. 1476/83. 

γ) Του άρθρου 14 του Ν. 1735/87 «Προσλήψεις στο Δημόσιο Τομέα 
και άλλες διατάξεις». 

2. Τη σύμφωνη γνώμη του Δ.Σ. του ΟΕΚ, όπως διατυπώθηκε στα 
πρακτικά των 54/1.12.87 και 56/8.12.87 συνδριάσεών του, με θέμα 
την πρόσληψη προσωπικού για κάλυψη απρόβλεπτων και επειγουσών 
αναγκών. 

3. Την 120-139 έγγραφο (γνωμοδότηση) της ΓΓ ΔΕΚΟ. 

4. Την 22/1.2.88 εγκριτική πράξη του Υπουργού Προεδρίας της 
Κυβέρνησης. 

5. Τη 1018/12.11.84 γνωμοδότηση του Νομικού Συμβούλου του 
Υπουργείου μας, αποφασίζουμε: 

1. Διαπιστώνουμε τις επείγουσες και απρόβλεπτες ανάγκες του ΟΕΚ 
για πρόσληψη προσωπικού, προκειμένου: 

α) Να υλοποιηθούν τα στεγαστικά και κατασκευαστικά προγράμ¬ 
ματα του Οργανισμού για την αντιμετώπιση του στεγαστικού προβλή¬ 
ματος των εργατοϋπαλλήλων της χώρας, β) να εφαρμοσθεί και να ολο¬ 
κληρωθεί το έκτακτο πρόγραμμα στέγασης των σεισμοπαθών εργατοϋ¬ 
παλλήλων της Καλαμάτας και της γύρω περιοχής και γ) ν’ αντιμετωπι- 
σθούν οι ανάγκες καθαριότητας των κτιρίων του ΟΕΚ. 

2. Διαπιστώνουμε, επίσης, ότι οι προαναφερόμενες ανάγκες δεν μπο¬ 
ρούν να καλυφθούν από το υφιστάμενο, σήμερα, προσωπικό του Οργανι¬ 
σμού ούτε με αποσπάσεις υπαλλήλων από Υπηρεσίες του Υπουργείου ή 
των άλλων Νομικών προσώπων, λόγω του περιορισμένου αριθμού των 
υπηρετούντων υπαλλήλων. 

3. Ορίζουμε την ειδικότητα και τον αριθμό των προσώπων, που είναι 
απολύτως απαραίτητοι να προσληφθούν για τους προαναφερόμενους 
λόγους με σύμβαση εργασίας ιδ. δικαίου διάρκειας 8 μηνών, ως εξής: 

Α) Ένδεκα (11) άτομα των κατωτέρω ειδικοτήτων: 

1. Τέσσερις (4) Μηχανικούς (Πολιτικούς ή Αρχιτέκτονες). 

2. Έναν (1) Αναλυτή - Προγραμματιστή Η/Υ 

3. Έναν (1) Κλητήρα 

4. Δύο (2) Φύλακες και 

- 5. Τρεις (3) Καθαρίστριες. 

Β) Τριάντα τρία (33) άτομα ειδικευμένα στις κατωτέρω ειδικότητες 
και με δεκαετή -τουλάχιστον- εμπειρία στη συγκεκριμένη ειδικότητα. 

1. Τέσσερις (4) Πολ. Μηχανικούς 

2. Τρεις (3) Αρχιτέκτονες 

3. Δύο (2) Τοπογράφους 

4. Έναν (1) Εδαφομηχανικό (Πολιτ. Μηχανικό) 

5. Τρεις (3) Γεωπόνους 

6. Τρεις (3) Υπομηχανικούς ΤΕ 

7. Έξι (6) Διοικητικούς ΔΕ 

8. Δύο (2) Εργοδηγούς ΔΕ 

9. Πέντε (5) Σχεδιαστές ΔΕ 

10. Δύο (2) Κλητήρες και 

11. Δύο (2) Καθαρίστριες 

4. Καθορίζουμε ότι ο χρόνος που εμφανίζεται η ανάγκη, για την κά¬ 
λυψη της οποίας θα προσληφθεί το παραπάνω προσωπικό, είναι η 1 Φε¬ 
βρουάριου 1988. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 8 Φεβρουάριου 1988 

, , . Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-♦- 

Αριθ. 10870 (6) 

Κήρυξη υποχρεωτικής της 29/87 απόφασης του Π.Δ.Δ.Δ. Αθηνών για 
τους όρους αμοιβής και εργασίας των Εργατ/τών οικοδόμων και 
των δύο φύλων, που απασχολούνται με σχέση εργασίας ιδ. δικαίου 
στο Δημόσιο, Ν.Π.Δ.Δ. και ΟΤΑ όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 
β) Τη γνωμοδότηση του σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας πού έχει ληφθεί στη συνεδρίαση αυτού 
της 28.1.88. 

γ) Την 29/87 απόφαση του ΠΔΔΔ Αθηνών, 
δ) Την 96944/87 απόφαση του Υπουργού Εργασίας «περί μεταβί¬ 
βασης αρμοδιοτήτων και εξουσίας υπογραφής στους Γεν. Γραμματέα, 
Ειδ. Γραμματείς κ.λπ.» (ΦΕΚ 551/Β/20.10.87), άποφασίζουμε: 

Κηρύσσουμε υποχρεωτική την 29/87 απόφαση του Π.Δ,Δ.Δ. Αθη¬ 
νών για τους όρους αμοιβής και Εργασίας των Εργατοτεχνιτών οικοδό¬ 
μων και των δύο φύλων που απασχολούνται με σχέση Εργασίας Ιδ. δι¬ 
καίου στο Δημόσιο, Ν.Π.Δ.Δ. και Ο.Τ.Α. όλης της Χώρας, για όλους 
τους εργοδότες και εργαζόμενους του κλάδου. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 28 Ιανουάριου 1987 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. 10871 (7) 

Κήρυξη υποχρεωτικής της 30/87 απόφασης του ΠΔΔΔ Αθηνών για 
τους όρους αμοιβής και εργασίας των απασχολουμένων με σχέση ερ¬ 
γασίας ιδ. δικαίου στο Δημόσιο, ΝΠΔΔ και ΟΤΑ όλης της Χώρας, 
οικοδόμων και των δύο φύλων μόνιμων συνεργείων συντήρησης, 

Ο ΓΕΝΙΚΟΣ ΓΡΑΜΜΑΤΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 
β) Τη γνωμοδότηση του σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 28.1.88. 

γ) Την 30/87 απόφαση του ΠΔΔΔ Αθηνών, 
δ) Την 96944/87 απόφαση Υπουργού Εργασίας «περί μεταβίβασης 
αρμοδιοτήτων και εξουσίας υπογραφής στους Γεν. Γραμματέα, Ειδ. 
Γραμματείς, κ.λπ (ΦΕΚ 551/Β/20.10.87), αποφασίζουμε: 

Κηρύσσουμε υποχρεωτική την 30/87 απόφαση του ΠΔΔΔ Αθηνών, 
για τους όρους αμοιβής και εργασίας, των απασχολουμένων, με σχέση 
εργασίας ιδ. δικαίου στο Δημόσιο, ΝΠΔΔ και ΟΤΑ όλης της Χώρας, οι¬ 
κοδόμων και των δύο φύλων, μόνιμων συνεργείων συντήρησης για 
όλους τους εργοδότες και εργαζομένους του Κλάδου. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 28 Ιανουάριου 1988 
Ο Γεν. Γραμματέας 
ΠΕΤΡΟΣ ΜΩΡΑΛΗΣ 


Αριθ. 11172 (8) 

Κήρυξη υποχρεωτικής της 26/87 απόφασης του ΠΔΔΔ Αθηνών για 

τους όρους αμοιβής και εργασίας των Οδοντοτεχνιτών Αθήνας - 

Πειραιά - Περιχώρων. 

Ο ΓΕΝΙΚΟΣ ΓΡΑΜΜΑΤΑΣ 
' ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 
β) Τη γνωμοδότησή του σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 4.2.88. 

γ) Την 26/87 απόφαση του ΠΔΔΔ Αθηνών. 

δ) Την 96944/87 απόφαση Υπουργού Εργασίας «περί μεταβίβασης 
αρμοδιοτήτων και εξουσίας υπογραφής στους Γεν. Γραμματέα, Ειδ. 
Γραμματείς, κ.λπ. (ΦΕΚ 551/Β/20.10.87), αποφασίζουμε: 

1. Κηρύσσουμε .υποχρεωτική την 26/87 απόφαση του ΠΔΔΔ Αθη¬ 
νών, που αφορά τους όρους αμοιβής και εργασίας των Οδοντοτεχνιτών 
Αθήνας - Πειραιά - Περιχώρων για όλους τους εργοδότες και εργαζομέ¬ 
νους του κλάδου. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 5 Φεβρουάριου 1988 
Ο Γεν. Γραμματέας 
ΠΕΤΡΟΣ ΜΩΡΑΛΗΣ 

. -—*- 

Αριθ. Φ. 18/Α6/Β 1039 / (9) 

Εσωτερικός Κανονισμός Επιτροπής Ναρκωτικών. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝΝ 

Έχοντας υπόψη: 

1. Την παρ. 2 του άρθρου 2 του Ν. 1729/1987 «καταπολέμηση της 
διάδοσης των ναρκωτικών, προστασία των νέων και άλλες διατάξεις», 
αποφασίζουμε: 

Καταρτίζεται ο Εσωτερικός Κανονισμός της Επιτροπής Ναρκωτι¬ 
κών, όπως κατωτέρω: 

Άρθρο 1 

Η Επιτροπή, μετά τη συγκρότησή της, για την πρώτη σ υνεδρίαση 
καλείται από τον Υπουργό. 

Εκλέγει τον Πρόεδρό της, στην πρώτη συνεδρία, μεταξύ των παρό¬ 
ντων τακτικών μελών, με μυστική ψηφοφορία και απόλυτη πλειοψηφία. 

Σε περίπτωση μη επιλογής Προέδρου, η ψηφοφορία επαναλαμβάνε¬ 
ται και πρόεδρος εκλέγεται το μέλος που συγκέντρωσε τη σχετική πλειο- 
ψηφρία. 

Εάν και στη δεύτερη ψηφοφορία υπάρξει ιαοψηφία, τότε ο Πρόεδρος 
εκλέγεται με κλήρωση, μεταξύ των μελών που ισοψήφισαν. 

Με την ίδια διαδικασία εκλέγει και τον αναπληρωτή του Προέδρου 

της. 

Καλείται σε συνεδρίαση από τον πρόεδρό της ή τον Αναπληρωτή του. 

Συνέρχεται τακτικά μια φορά το μήνα και έκτακτα σε επείγουσες πε¬ 
ριπτώσεις. 

Η Επιτροπή βρίσκεται σε απαρτία όταν είναι παρόντα πέντε (5) μέλη 
και οι αποφάσεις της λαμβάνονται με την πλειοψηφία των παρόντων. 

Αλληλογραφεί με το Υπουργείο δια του Προέδρου της. 

Άρθρο 2. 

Καθήκοντα εισηγητή στην Επιτροπή Ναρκωτικών εκτελεί ο προϊστά¬ 
μενος του Τμήματος Ναρκωτικών, της Δ/νσης Φαρμάκων και Φαρμα¬ 
κείων. 

Άρθρο 3 

Τα καθήκοντα γραμματέα της Επιτροπής, που εκτελεί ένας από τους 
υπαλλήλους του Τμήματος Ναρκωτικών της Δ/νσης Φαρμάκων και 
Φαρμακείων, είναι: 

α. Συντάσσει την ημερήσια διάταξη των Συνεδριάσεων της Επιτρο¬ 
πής, τα πρακτικά κάθε συνεδρίασης καθώς και τα έγγραφα που αφορούν 
γνωμάτευση, εισήγηση ή πρόταση αυτής και επιμελείται της διεκπεραί¬ 
ωσης της αλληλογραφίας της Επιτροπής. 

β. Τηρεί το βιβλίο πρακτικών και το αρχείο της Επιτροπής τα οποία 
φυλλάσσονται στο Τμήμα Ναρκωτικών της Δ/νσης Φαρμάκων και 
Φαρμακείων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Ιανουάριου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-♦- 

Αριθ. 11289 (10) 

Ορισμός Γενικών Επιθεωρητών κτλ. των Τακτικών Διοικητικών Δικα¬ 
στηρίων. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
. ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 16 του Ν. 385/1974, και 

2. Τη γνωμοδότηση της Ολομέλειας του Συμβουλίου της Επικρά¬ 
τειας αριθ. 2/27.1.88, αποφασίζουμε: 

. Ορίζουμε: Α)Ως Γενικούς Επιθεωρητές των Τακτικών Διοικητικών 
Δικαστηρίων για το από 1ης Ιανουάριου 1988 μέχρι 31ης Δεκεμβρίου 
1988 χρονικό διάστημα τοςυ Συμβούλους της Επικράτειας: 1) Μιχαήλ 
Δεκλερή επικουρούμενο από τους παρέδρους του Συμβουλίου της Επι¬ 
κράτειας Ευδοξία Γαλανού και Αθανάσιο Ράντο, 2) Φώτιο Κατζούρο 
επικουρούμενο από τους Παρέδρους του Συμβουλίου Επικράτειας Γε¬ 
ώργιο Ανεμογιάννη και Δημήτριο Μπριόλα. 

Β) Τις Περιφέρειες Επιθεωρήσεως ως εξής: 

1. Α' Περιφέρεια η οποία περιλαμβάνει τα Διοικητικά Εφετεία Αθη¬ 
νών, Πατρών, Χανιών και Λαρίσης και τα Πρωτοδικεία που υπάγονται 
στη δικαιοδοσία τους και Γενικούς Επιθεωρητές για μεν το έτος 1988 
το Σύμβουλο Μιχαήλ Δεκλερή για δε το έτος 1989 το Σύμβουλο Φώτιο 
Κατζούρο, και 

2, Β' Περιφέρεια η οποία περιλαμβάνει τα Διοικητικά Εφετεία Πει¬ 
ραιώς, Θεσσαλονίκης και Κομοτηνής και τα Πρωτοδικεία που υπάγο¬ 
νται στη δικαιοδοσία τους και Γενικούς Επιθεωρητές για το έτος 1988 
το Σύμβουλο Φώτιο, Κατζούρο, για δε το έτος 1989 το Σύμβουλο Μι¬ 
χαήλ Δεκλερή. 

Γ) Ως επιθεωρητές για τη διετία από της 1ης Ιανουάριου 1988 μέχρι 
31ης Δεκεμβρίου 1989 τους Προέδρους των Διοικητικών Εφετείων για 
τα Διοικητικά Πρωτοδικεία που υπάγονται στη δικαιοδοσία τους και 
προκειμένου για τα Διοικητικά Εφετεία Αθηνών, Πειραιώς και Θεσσα¬ 
λονίκης που υπηρετούν πολλοί Πρόεδροι τους Προϊσταμένους των Δικα¬ 
στηρίων αυτών επικουρουμένους στην άσκηση των καθηκόντων τους 
ως Επιθεωρητών, αντίστοιχα από τους Εφέτες: 

α) Αθηνών: Κωνσταντίνο Λαδά και Ιωάννη Μιζάκη. 

β) Θεσσαλονίκης: Κωνσταντίνο Αναγνωστάκη και Αλέξανδρο Βά- 
ντση. 

γ) Πειραιώς: Γρηγόριο Παππά και Αριστείδη Γλυκό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Φεβρουάριου 1988 

Ο ΑΝΤΙΠΡ. ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓ. ΚΟΥΤΣΟΓΙΩΡΓΑΣ 
-- 

• Αριθ. Α2/3215 (11) 

Παράταση εργασιών επιτροπής ισοτιμιών άρθρου 58 παρ. 2 του Ν. 

1566/85. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις'διατάξεις του Ν. 1566/85 (άρθρου 58 παρ. 2) «Δομή και λει- 


τουγία της πρωτοβάθμιας εκπ/σης και άλλες διατάξεις». 

2. Τις αριθ. Δ2/2463/4.2.86 (ΦΕΚ 103/τ Β/14.3.86) και Δ2/ 
27960/21.11.60 (ΦΕΚ 823/Β/27.11.86) αποφάσεις του Υπουργού 
Εθνικής Παιδείας και Θρησκευμάτων. 

3. Το αριθ. 17065/7774/30.5.86 έγγραφο του Πανεπιστημίου 
Αθηνών, τα αριθ. 9341/10.6.86, 9638/13.6.86, 9984/24.6.86 
έγγραφα του ΕΜΠ την αριθ. 36/1986 (θέμα 7ο) πράξη του τμήματος 
δευτεροβάθμιας εκπ/σης του Παιδαγωγικού Ινστιτούτου και το αριθ. 
261/3.2.1987 έγγραφο της Ανωτάτης Σχολής Καλών Τεχνών με τα 
οποία προτείνονται μέλη για τη συγκρότηση της επιτροπής ισοτιμιών, 

4. Τις αιτήσεις των ενδιαφερομένων για αναγνώριση των τίτλων 
σπουδών τους σε ΑΕΙ εξωτερικού; την αριθ. Δ2/1789/19.2.87 (ΦΕΚ 
93/Β/23.2.87) απόφασή μας με την οποία συγκροτήθηκε η επιτροπή 
ισοτιμιών του άρθρου 58 παρ. 2 του Ν. 1566/85 της οποίας η θητεία 
του Προέδρου, των μελών και του Γραμματέα της επιτροπής έληξε στις 
31.12.1987, αποφασίζουμε: 

Παρατείνουμε μέχρι της 31.12.1989 τη θητεία του Προέδρου, των 
μελών και του Γραμματέα τής επιτροπής ισοτιμιών του άρθρου 58 παρ. 
2 του Ν. 1566/85 που συγκροτήθηκε με την αριθ. Δ2/1789/19.2.87 1 
Υπουργική απόφαση (ΦΕΚ 93/τΒ/23.2.87). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Φεβρουάριου 1988 

Ο ΥΠΟΥΡΓΟΣ 

ΑΝΤ. ΤΡΙΤΣΗΣ 
-+- 


Αριθ. ΥΠΠΟ/ΑΡΧ/Α1/Φ 23/5978/232 (12) 

Κήρυξη νήσου «Δίας» Ν. Ηρακλείου και θαλάσσιας ζώνης μέσου πλά¬ 
τους 500 μ. περιμετρικά των ακτών της ως Αρχ/κού Χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

* 1. Τις διατάξεις του Ν. 1558/85 (ΦΕΚ 137/τ.Α'/26.7.85) «Κυ¬ 
βέρνηση και Κυβερνητικά Όργανα». 

2. Τις διατάξεις του Κ.Ν. .5351/32 «Περί Αρχαιοτήτων». 

3. Την ομόφωνη γνωμοδότηση του κεντρικού Αρχαιολογικού Συμ¬ 
βουλίου, όπως διατυπώθηκε στην 1/26.1.88 πράξη του, αποφασί¬ 
ζουμε: 

Κηρύσσουμε ως Αρχαιολογικό Χώρο ολόκληρη τη νήσο «Δίας» του 
Κρητικού Πελάγους απέναντι από το Ηράκλειο, καθώς και θαλάσσια 
ζώνη γύρω από τις ακτές της νήσου μέσου πλάτους πεντακοσίων (500) 
μέτρων. Η έκταση αυτή, η οποία ορίζεται συνολικά στο απόσπασμα 
χριρτη Γ.Υ.Σ. 1:50.000, που συνοδεύει την παρούσα Απόφαση, κηρύσ¬ 
σεται, προκειμένου να προστατευθούν αποτελεσματικότερα και να ανα- 
δειχθούν τα σημαντικότατα διάσπαρτα ορατά ή γνωστά χερσαία και 
ενάλια αρχαία, που περιλαμβάνονται σ’ αυτή και από τα οποία κυριό- 
τερα είναι: Προϊστορικό τείχος στη χερσόνησο Αγ. Γεωργίου, εκτετα- 
,μένα ερείπια οικισμών των προϊστορικών και ιστορικών χρόνων, αλλά 
και μεμονωμένα θεμέλια κτηρίων σε όλη την επιφάνεια της νήσου, λατο¬ 
μεία φλεβωτού λίθου και ασβεστολίθου, δύο σπήλαια από τα οποία το 
ένα είναι διαμορφωμένο σε δεξαμενή, διάφορα λαξεύματα στους βρά¬ 
χους, διάσπαρτα όστρακα και οψιανοί, που μαρτυρούν την ύπαρξη εγκα¬ 
τάστασης από τα νεολιθικά ήδη χρόνια, σωζόμενη μέσα στη θάλασσα τε¬ 
χνητή προβλήτα στον όρμο Αγ. Γεωργίου, λείψανα έξι (6) τουλάχιστον 
αρχαίων ναυαγίων, που χρονολογικά κλιμακώνονται από τον 1σ αι. 
μ.Χ. έως τον 17ο αι. μ.Χ., αρχαιολογική επίχωση στον πυθμένα των 
φυσικών λιμανιών στη νότια πλευρά της νήσου, που περιέχει κυρίως αγ¬ 
γεία χρονολογούμενα από τη μινωική μέχρι και τη βυζαντινή εποχή. 

Η απόφαση αυτή να δημοσιευθεί στην Εφημερίδα της Κυβερνή- 
- σεως. 

Αθήνα, 9 Φεβρουάριου 1988 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

Αριθ. Σξ 2752 (13) 

Πλαίσιο τιμολογίων για την αγορά από τη ΔΕΗ ηλεκτρικής ενέργειας 
από τους αύτοπαραγωγούς. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 σε συνδυασμό με τις διατάξεις του 
ΠΔ 238/79 «Περί οργανισμού του Υπουργείου Βιομηχανίας και Ενέρ¬ 
γειας». 

2. Τις διατάξεις του Ν. 1559/85 «Ρύθμιση θεμάτων εναλλακτικών 
μορφών ενέργειας και ειδικών θεμάτων, ηλεκτροπαραγωγής από συμ¬ 
βατικά καύσιμα και άλλες διατάξεις» και ειδικότερα τις διατάξεις του 
άρθρου 8 παρ. 5. 

3. Την ανάγκη προσδιορισμού των τιμολογίων για την αγορά από τη 
ΔΕΗ της ηλεκτρικής ενέργειας που παράγουν οι αυτοπαραγωγοί. 

4. Τη γνώμη της ΔΕΗ όπως προκύπτει από την 24/2.2.88 από¬ 
φαση του Δ. Συμβουλίου της. 

Καθορίζουμε τα πλαίσια τιμολογίου με τα οποία υποχρεούται η ΔΕΗ 
να αγοράζει την παραγόμενη ηλεκτρική ενέργεια σύμφωνα με τις διατά¬ 
ξεις του Ν. 1559/85 από τους αυτοπαραγωγούς ως ακολούθως: 

1. Τιμολόγιο αγοράς. 

Α. Διασυνδεδεμένο σύστημα. 

(α) Τιμές αγοράς στην υψηλή τάση (ΥΤ) 

(αΐ) Ώρες φορτίου αιχμής: 

-Ισχύουν από 11.00-14.00 και 17.00-21.00 κάθε μέρα 
εκτός Σαββάτου και Κυριακής. 

Η τιμή αγοράς σε δραχμές ανά κιλοβατώρα καθορίζεται 
από τη σχέση 

Δα = 0.25 [Μα + (Μφ-Μα) · σ] 
όπου Μα = Μέση σταθμική τιμή διυλιστηρίου προηγού¬ 
μενου τριμήνου πετρελαίου εξωτερικής καύ¬ 
σης Νο 3 (Μαζούτ Νο3) με υψηλή περιεκτι¬ 
κότητα θείου σε δραχμές ανά χιλιόγραμμο 
(^β)· 

Μφ = Μέση σταθμική συνολική τιμή προηγούμενου 
τριμήνου πετρελαίου εξωτερικής καύσης Νο 
3 (Μαζούτ Νο 3) με υψηλή περιεκτικότητα 
θείου χωρίς ΦΠΑ σε δραχμές ανά χιλιό- 
γραμμο. 

σ = Συντελεστής οι τιμές του οποίου δίνονται 
στον πίνακα 1. 

(α2) Ώρες χαμηλού φορτίου από 24.00-08.00 κάθε μέρα. 

Η τιμή αγοράς σε δραχμές ανά κιλοβατώρα καθορίζεται 
από τη σχέση: 

Δχ = ε Λτ 

όπου ε = Ειδική κατανάλωση θερμότητας με σημείο 
αναφοράς τα 13600 χιλιοζούλ ανά κιλοβα¬ 
τώρα (Κ1/ΚΨΗ). 

Λτ = μέση σταθμική τιμή αγοράς από τη ΔΕΗ λι¬ 
γνίτη ιδιωτικών ορυχείων σε δραχμές ανά χι- 
λιοζούλ ανώτερης θερμογόνου δύναμης, κατά 
το προπροηγούμενο τρίμηνο. 

(α3) Ώρες ενδιάμεσου φορτίου (υπόλοιπες ώρες)· 

Η τιμή αγοράς σε δραχμές ανά κιλοβατώρα καθορίζεται 
από τη σχέση: 

Δε = {2 Δχ + 0.23 [Μα + (Μφ-Μα) σ]}/3 
όπου Δχ, Μα, Μφ, σ προσδιορίζονται στις παραγράφους 
Α(α1) και Α(α2). 

Η τιμή αγοράς της ηλεκτρικής ενέργειας ΥΤ δεν μπορεί να υπερ- 
βεί εκείνη του τιμολογίου ΥΤ της ΔΕΗ για τις αντίστοιχες χρονι¬ 
κές περιόδους. 

(β) = Τιμές αγοράς στη μέση Τάση (ΜΤ) 

Οι αντίστοιχες τιμές της ΥΤ αυξημένες κατά 5%. 

(γ) = Τιμές αγοράς στη χαμηλή τάση (ΧΤ) 

Οι αντίστοιχες τιμές της ΥΤ αυξημένες κατά 10%. 

Β. Περιοχές (νησιά) όπου χρησιμοποιείται πετρέλαιο εξωτερικής 
καύσεως Νο 3. 

(α) Τιμή αγοράς στη ΜΤ. 

(αΐ) Η τιμή αγοράς σε δραχμές ανά κιλοβατώρα για τις ώρες 
ημερήσιου φορτίου (08.00-24.00) καθορίζεται από τη 
σχέση: 

ΚΙ = 0.31 [Μα + (Μφ-Μα) · σ] 

(α2) Η τιμή αγοράς σε δραχμές ανά κιλοβατώρα για τις υπόλοι¬ 


πες ώρες καθορίζεται από τη σχέση: 

Κ2 = 0.28 [Μα + (Μφ-Μα) · σ] 
όπου Μα, Μφ, σ καθορίζονται στην παράγραφο Α(α1). 
(β) = Τιμές αγοράς στη ΧΤ 

Οι αντίστοιχες τιμές της ΜΤ αυξημένες κατά 5%. 
Ανώτατη τιμή αγοράς για τις ώρες ημερήσιου φορτίου στη ΜΤ 
είναι η τιμή του σκέλους ενέργειας του πρώτου κλιμακίου του τι¬ 
μολογίου ΒΙ/Γενικής Χρήσης Μέσης Τάσης. 

Ανώτατη τιμή αγοράς για τις υπόλοιπες ώρες στη ΜΤ είναι η 
τιριή του σκέλους ενέργειας του δεύτερου κλιμακίου του τιμολο¬ 
γίου ΒΙ/Γενικής Χρήσης Μέσης Τάσης. 

Γ. Νησιά όπου χρησιμοποιείται πετρέλαιο εξωτερικής καύσης Νο 1 
(Μαζούτ Νο 1). 

(αΐ) Η τιμή αγοράς στη Μέση και Χαμηλή Τάση σε δραχμές ανά 
κιλοβατώρα για τις ώρες ημερήσιου φορτίου (08.00- 
24.00) καθορίζεται από τη σχέση: 

Νμΐ = 0.24 [Μα + (Μφ-Μα) · σ] 

(α2) Η τιμή αγοράς στη Μέση και Χαμηλή Τάση σε δραχμές ανά 
κιλοβατώρα για τις υπόλοιπες ώρες καθορίζεται από τη 
σχέση: 

Νμ2 = 0.8 Νμΐ 

όπου Μα = Μέση σταθμική τιμή διυλιστηρίου προηγού¬ 
μενου τριμήνου Μαζούτ Νο 1 με υψηλή πε¬ 
ριεκτικότητα θείου σε δραχμές ανά χιλιό¬ 
γραμμο. 

Μφ = Μέση σταθμική συνολική τιμή προηγούμενου 
τριμήνου Μαζούτ Νο 1 με υψηλή περιεκτικό¬ 
τητα θείου χωρίς ΦΠΑ σε δραχμές ανά χι¬ 
λιόγραμμο. 

σ = Συντελεστής οι τιμές του οποίου δίνονται στον 
πίνακα 1. 

Οι ανώτατες τιμές αγοράς προσδιορίζονται όπως στην παρά¬ 
γραφο Β. 

Δ. Νησιά όπου χρησιμοποιείται πετρέλαιο εσωτερικής καύσης με 
0.5% περιεκτικότητα σε θείο (Ντήζελ 0.5). 

(αΐ) Η τιμή αγοράς στη Μέση και Χαμηλή Τάση σε δραχμές ανά 
κιλοβατώρα για τις ώρες ημερήσιου φορτίου (08.00- 
24.00) καθορίζεταιαπό τη σχέση: 

Ννΐ = 0.34 [Να + (Νφ-Να) · σ] 

(α2) Η τιμή αγοράς στη Μέση και Χαμηλή Τάση σε δραχμές ανά 
κιλοβατώρα για τις υπόλοιπες ώρες καθορίζεται από τη 
σχέση: 

Νν2 = 0.8 Ννΐ 

όπου Να = Μέση σταθμική τιμή διυλιστηρίου προηγού¬ 
μενου τριμήνου ντήζελ με 0.5% περιεκτικό¬ 
τητα θείου σε δραχμές ανά λίτρο. 

Νφ = Μέση σταθμική συνολική τιμή προηγούμενου 
τριμήνου διυλιστηρίου ντήζελ με 0.5% περιε¬ 
κτικότητα θείου χωρίς ΦΠΑ σε δραχμές ανά 
λίτρο. 

σ = Συντελεστής οι τιμές του οποίου δίνονται στον 
πίνακα 1. 

Ανώτατη τιμή αγοράς για τις ώρες ημερήσιου φορτίου είναι 
η τιμή του σκέλους ενέργειας του τιμολογίου Γ22/ 
Βιομηχανικής Χρήσης. Για τις υπόλοιπες ώρες η τιμή αυτή 
είναι το 0.8 της τιμής του τιμολογίου Γ22/Βιομηχανικής 
Χρήσης. 

2. Περιοχές που συνδέονται με το δίκτυο της ΔΕΗ της Ηπειρωτικής 
Ελλάδας εντάσσονται στο διασυνδεδεμένο σύστημα (Κατηγορία Α). 
Οι περιοχές (νησιά) όπου χρησιμοποιείται μαζούτ Νο 3 ή μαζούτ Νο 
1 ή ντήζελ 0.5, εντάσσονται αντίστοιχα, στις κατηγορίες Β, Γ και Δ. 
Οι εντάξεις αυτές γνωστοποιούνται εκάστοτε με εγκύκλιο του 
Υπουργείου Βιομηχανίας - Ενέργειας και Τεχνολογίας. 

Τυχόν επικείμενες μεταβολές γνωστοποιούνται από τη ΔΕΗ προς το 
Υπουργείο Βιομηχανίας - Ενέργειας και Τεχνολογίας και τους εν¬ 
διαφερομένους αυτοπαραγωγούς πριν εισαχθούν στο Δ.Σ. της ΔΕΗ 
για οριστική έγκριση. Το ΥΒΕΤ αναθεωρεί εγκαίρως αντίστοιχα την 
προαναφερόμενη εγκύκλιο. 

Η ΔΕΗ γνωστοποιεί στους ενδιαφερομένους αυτοπαραγωγούς τις 
μεταβολές ένταξης περιοχών ευθύς μετά την έγκρισή τους από το 
Δ.Σ. της ΔΕΗ. 

Οι μεταβολές αυτές ισχύουν, ως προς το τιμολόγιο, μετά από ένα 
έτος από τη συντέλεση της μεταβολής. 

3. Τα παραπάνω εφαρμόζονται σε αυτοπαραγωγούς με-ισχύ ίση ή με- 

γαλύτερη των 1000 ΚΨ. 

4. Προχειμένου για αυτοπαραγωγούς με ισχύ μικρότερη των 1000 
Κ\ν εφαρμόζονται τα ίδια τιμολόγια για την περίοδο χαμηλού φορ¬ 
τίου (24.00-08.00). 

Για τις υπόλοιπες ώρες στο διασυνδεδεμένο σύστημα εφαρμόζεται 
ενιαία τιμή που προκύπτει από τη μέση σταθμική τιμή της αιχμής 
και του ενδιάμεσου φορτίου. 

5. Σε περιπτώσεις εφαρμογής του άρθρου 6 του Ν. 1559/85 σε συν¬ 
δυασμό με το άρθρο 2 του ίδιου νόμου, τα τιμολόγια αγοράς ενέρ¬ 
γειας, παραγόμενης από ΟΤΑ ή επιχειρήσεις τους που έχουν απο¬ 
κλειστικό αντικείμενο την πώληση ηλεκτρικής ενέργειας, αυξάνο¬ 
νται κατά 25%. 

Σε κάθε περίπτωση η μηνιαία μέση τιμή αγοράς ανά Κννίι, η προκύ- 
πτουσα από τις τιμές των ζωνών αιχμής, νυκτερινού ή ενδιάμεσου ή 
δύο απ’ αυτές, δεν μπορεί να υπερβαίνει τις ανώτατες τιμές αγοράς 
" όπως αυτές καθορίστηκαν κατά περίπτωση στις προηγούμενες πα¬ 
ραγράφους. 

6. Για τον προσδιορισμό των μέσω τιμών λιγνίτη και πετρελαίου κάθε 
ημερολογιακό έτος διαιρείται σε τέσσερα τρίμηνα ως εξής: 

Ιο τρίμηνο: Ιανουάριος - Μάρτιος 
2ο » Απρίλιος - Ιούνιος 

3ο » Ιούλιος - Σεπτέμβριος 

4ο » Οκτώβριος - Δεκέμβριος 

7. Οι τιμές που προκύπτουν από τους τύπους καθορισμού τιμών όπως 
ορίζονται κατά περίπτωση στην παράγραφο 1, ανακοινώνονται από 
τη ΔΕΗ έως την 15 των μηνών Ιανουάριου, Απριλίου, Ιουλίου και 
Οκτωβρίου. 

8. Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Με την ισχύ της παρούσας απόφασης καταργείται η υπ’ αριθ. 
26138/Φ.63/1/23.4.86 (ΦΕΚ 236/Β/28.4.86). 

Η απόφαση αυτή να δημοσιευθεί στην Εφημερίδα της Κυβερνή- 


. σεως. 

Αθήνα, 15 Φεβρουάριου 1988 

Ο ΥΠΟΥΡΓΟΣ 

ΑΝΑΣΤΑΣΗΣ ΠΕΠΟΝΗΣ 

ΠΙΝΑΚΑΣ 1 

ΠΡΟΣΔΙΟΡΙΣΜΟΣ ΣΥΝΤΕΛΕΣΤΗ «σ» 
Κατηγορίες Αυτοπαραγωγών Παραγωγής 


Ηλεκ. Ενέργειας Συντελεστής « σ» 

Α. Από Αιολική Ενέργεια 1.0 

Β. Από Ηλιακή Ενέργεια 1.0 

Γ. Από πετρελαιοειδή με συμπαραγωγή 

θερμότητας - Ηλεκτρισμού (ΣΘΗ) 0-0.8* 

Γ2. Από πετρελαιοειδή χωρίς ΣΘΗ 0.0 

Δ1. Από Φυσικό Αέριο με ΣΘΗ 0.3-1* 

Δ2. Από Φυσικό Αέριο χωρίς ΣΘΗ 0.3 

Ε1. Από Απόβλητα Διυλιστηρίων με ΣΘΗ 0-0.5* 

Ε2. Από Απόβλητα Διυλιστηρίων χωρίς ΣΘΗ 0.0 

ΣΤ1. Από Απόβλητα πλην Διυλιστηρίων με ΣΘΗ 0.8-1* 

ΣΤ2. Από Απόβλητα πλην Διυλιστηρίων χωρίς ΣΘΗ 0.8 

Ζ1. Από Βιομάζα με ΣΘΗ 0.8-1* 

Ζ2. Από Βιομάζα χωρίς ΣΘΗ 0.8 

Η. Από Υδραυλική Ενέργεια 1.0 

Θ. Από Γεωθερμία 1.0 


* Ο συντελεστής «σ» καθορίζεται κατ’ αναλογία προς το ποσοστό ανά¬ 
κτησης της θερμότητας και προσδιορίζεται κατ’ αρχήν στην άδεια η 
οποία εκδίδεται από τις αρμόδιες υπηρεσίες του ΥΠΕΤ. 

Ο συντελεστής αυτός μπορεί να τροποποιηθεί κατά τη διενέργεια 
ελέγχου εφ’ όσον διαπιστωθεί απόκλιση από τον ισχύοντα. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



